ฉบับร่าง:เทศบาลเมืองพันท้ายนรสิงห์

เทศบาลเมืองพันท้ายนรสิงห์ เป็นเทศบาลเมืองในเขตอำเภอเมืองสมุทรสาคร จังหวัดสมุทรสาคร เป็นชุมชนเมืองที่มีที่ตั้งไม่ห่างจากกรุงเทพมหานครและเทศบาลนครสมุทรสาคร

**ที่ตั้งและอาณาเขต**
เทศบาลเมืองพันท้ายนรสิงห์ตั้งอยู่ทางตะวันออกเฉียงใต้สุดของจังหวัดสมุทรสาคร มีอาณาเขตติดต่อกับเขตองค์กรปกครองส่วนท้องถิ่นข้างเคียงดังต่อไปนี้- ทิศเหนือ ติดต่อกับองค์การบริหารส่วนตำบลบางน้ำจืด- ทิศตะวันออก ติดต่อกับแขวงแสมดำ เขตบางขุนเทียน กรุงเทพมหานคร- ทิศใต้ ติดต่อกับอ่าวไทย- ทิศตะวันตก ติดต่อกับองค์การบริหารส่วนตำบลโคกขาม

**ประวัติ**
ศาลพันท้ายนรสิงห์ (ศาลใหม่)
ชุมชนพันท้ายนรสิงห์ บริเวณสถานที่ซึ่งเคยเกิดเหตุการณ์หัวเรือพระที่นั่งของพระเจ้าเสือหัก สร้างขึ้นเพื่อเป็นอนุสรณ์แก่พันท้ายนรสิงห์ ซึ่งเป็นชาวบ้านนรสิงห์ รับราชการเป็นนายท้ายเรือพระที่นั่งเอกชัยของสมเด็จพระสรรเพชญ์ที่ 8 (พระเจ้าเสือ) แห่งกรุงศรีอยุธยา ในคราวที่คัดท้ายเรือพระที่นั่งเอกชัย เมื่อเรือพระที่นั่งถึงบริเวณคลองโคกขาม คลองคดเคี้ยวมากเป็นเหตุให้หัวเรือชนกิ่งไม้ใหญ่ริมคลองโคกขาม ทำให้โขนเรือหักตกลงในน้ำ พันท้ายนรสิงห์กราบบังคมทูลพระเจ้าเสือให้ประหารชีวิตตามกฎมณเฑียรบาล พระเจ้าเสือทรงจำฝืนพระทัยตามพระราชกำหนดที่วางไว้จึงมีรับสั่งให้ประหารชีวิตพันท้ายนรสิงห์ และให้ทำศาลขึ้นสูงเพียงตา แล้วนำศีรษะพันท้ายนรสิงห์กับหัวเรือพระที่นั่งเอกชัยที่หักขึ้นพลีกรรมไว้บนศาล เพื่อเป็นอนุสรณ์ที่แสดงถึงความซื่อสัตย์จงรักภักดี
องค์ปกครองส่วนท้องถิ่นในพื้นที่เดิมมีฐานะเป็น "องค์การบริหารส่วนตำบลพันท้ายนรสิงห์" ตั้งแต่ พ.ศ. 2539 พ.ศ. 2566 ทางจังหวัดสมุทรสาครได้พิจารณาว่าองค์การบริหารส่วนตำบลพันท้ายนรสิงห์เข้าเกณฑ์ที่จะยกฐานะเป็นเทศบาลเมืองได้ โดยมีพื้นที่ 8 หมู่บ้าน พื้นที่ 69.74 ตารางกิโลเมตร ประชากร 41,827 คน และ 25,260 ครัวเรือน รายได้จริงไม่รวมเงินอุดหนุนปีงบประมาณ 2566 จำนวน 261.33 ล้านบาท รายจ่ายจำนวน 62.81 ล้านบาท เงินอุดหนุนจำนวน 55.78 ล้านบาท และเงินสะสม 1,379.42 ล้านบาท และได้รับการจัดตั้งเป็น เทศบาลเมืองพันท้ายนรสิงห์ ในวันที่ 2 มกราคม พ.ศ. 2568

**ชุมชนและเขตการปกครอง**
เทศบาลเมืองพันท้ายนรสิงห์ มีเขตการปกครองครอบคลุมทั้งพื้นที่ มีเนื้อที่ทั้งหมด 69.74 ตารางกิโลเมตร หรือประมาณ 43,070 ไร่ แบ่งการปกครองรวม 8 หมู่บ้าน ดังนี้- หมู่ที่ 1 บ้านโคกขาม มีพื้นที่ประมาณ 0.82 ตารางกิโลเมตร คิดเป็น 512.5 ไร่- หมู่ที่ 2 บ้านโคก มีพื้นที่ประมาณ 17.24 ตารางกิโลเมตร คิดเป็น 10,771.88 ไร่- หมู่ที่ 3 บ้านสันดาบ มีพื้นที่ประมาณ 11.75 ตารางกิโลเมตร คิดเป็น 7,345.63 ไร่- หมู่ที่ 4 บ้านสหกรณ์ มีพื้นที่ประมาณ 10.18 ตารางกิโลเมตร คิดเป็น 6,360.59 ไร่- หมู่ที่ 5 บ้านไร่ มีพื้นที่ประมาณ 6.80 ตารางกิโลเมตร คิดเป็น 4,247.5 ไร่- หมู่ที่ 6 บ้านแสมดำ มีพื้นที่ประมาณ 8.52 ตารางกิโลเมตร คิดเป็น 5,325.0 ไร่- หมู่ที่ 7 บ้านพันท้ายนรสิงห์ มีพื้นที่ประมาณ 2.09 ตารางกิโลเมตร คิดเป็น 1,303.13 ไร่- หมู่ที่ 8 บ้านชายทะเล มีพื้นที่ประมาณ 12.35 ตารางกิโลเมตร คิดเป็น 7,715.67 ไร่
ชุมชนชายทะเล

**การศึกษา**
 ศูนย์พัฒนาเด็กเล็ก จำนวน 3 แห่ง ได้แก่ ศูนย์พัฒนาเด็กเล็กบ้านโคก หมู่ที่ 2, ศูนย์พัฒนาเด็กเล็กบ้านสหกรณ์ หมู่ที่ 4 และศูนย์พัฒนาเด็กเล็กหมู่บ้านวิเศษสุขนคร หมู่ที่ 6- โรงเรียน จำนวน 4 แห่ง ได้แก่ โรงเรียนบ้านโคก หมู่ที่ 2, โรงเรียนสหกรณ์กสิกรรมชายทะเล หมู่ที่ 4, โรงเรียนบ้านไร่ (ประชานุกูล) หมู่ที่ 5, โรงเรียนอัสสัมชัญพระรามสอง หมู่ที่ 1  และการศึกษานอกระบบ (กศน.ตำบลพันท้ายนรสิงห์) จำนวน 1 แห่ง

**สาธารณสุข**
เทศบาลเมืองพันท้ายนรสิงห์มีโรงพยาบาลส่งเสริมสุขภาพตำบลจำนวน 3 แห่ง ดังนี้- โรงพยาบาลส่งเสริมสุขภาพตำบลบ้านโคก หมู่ที่ 2- โรงพยาบาลส่งเสริมสุขภาพตำบลบ้านกสิกรรมนิคมเกลือ หมู่ที่ 4- โรงพยาบาลส่งเสริมสุขภาพตำบลบ้านไร่ หมู่ที่ 5

**การขนส่ง**

**ทางบก**
 มีรถโดยสารสาย ปอ.105 ปอ.68 วิ่งผ่านจากตัวเมืองสมุทรสาครถึงกรุงเทพมหานคร บนถนนพระราม 2- มีรถสองแถว จากศาลพันท้ายนรสิงห์ ไปยังตัวเมืองสมุทรสาคร- มีรถสองแถว วิ่งผ่านถนน สหกรณ์-นาเกลือ ไปยังตัวเมืองสมุทรสาคร- มีรถสองแถว จากโลตัสพระราม 2 ไปยังหมุ่บ้านวิเศษสุขนคร

**ทางน้ำ**
 มีการสัญจรทางเรือมากพอสมควร เนื่องจากในตำบลพันท้ายนรสิงห์มีคู คลอง จำนวนมาก

**สถานที่สำคัญ**
สะพานแดง จุดชมวิวปลาโลมา- ศาลพันท้ายนรสิงห์ ปากคลองโคกขาม- ศาลพันท้ายนรสิงห์- วัดวิสุทธิวราวาส (วัดกลางคลอง)- วัดพันท้ายนรสิงห์- วัดสหธรรมาราม- วัดบ้านไร่เจริญผล- วัดบ้านโคก

**อ้างอิง**

**แหล่งข้อมูลอื่น**
  เว็บไซต์เทศบาลเมืองพันท้ายนรสิงห์